**Εξαιρετικά επείγον**

 Αθήνα, 20/03/2020

Προς Α.Π.: 5166

Υπουργό Υγείας

κ. Β. Κικίλια

Κοινοποίηση:

- Γραφείο Πρωθυπουργού

- Υφυπουργό Υγείας, κ. Β. Κοντοζαμάνη

- Γενικό Γραμματέα Δημόσιας Υγείας, κ. Π. Πρεζεράκο

- Ιατρικούς Συλλόγους και εκπροσώπους

**Αναγκαία μέτρα για την άμεση ενίσχυση του Εθνικού Συστήματος Υγείας**

**Φάση 1η**

**1)** Προκήρυξη μόνιμων θέσεων στο ΕΣΥ για τις αναγκαίες ειδικότητες προς αντιμετώπιση της επιδημίας του Κορωνοϊού.

**2)** Άμεση πρόσληψη των ιατρών που έχουν ήδη υποβάλει στις κρίσεις που εκκρεμούν και ανήκουν στις ειδικότητες αυτές.

**3)** Προκήρυξη συμβάσεων έργου για τις αναγκαίες ειδικότητες με ελκυστική αμοιβή.

**4)** Ένταξη στα προγράμματα εφημεριών των νοσοκομείων όπου υπάρχουν προβλήματα, ήδη υπηρετούντων ιατρών της Πρωτοβάθμιας Φροντίδας Υγείας σε γειτονικές δομές.

**5)** Επαναπρόσληψη των πρόσφατα απολυμένων από την Πρωτοβάθμια Φροντίδα Υγείας (ΠΕΔΥ πρώην ΙΚΑ) και ενδεχομένως επαναφορά στην υπηρεσία των συνταξιοδοτηθέντων από 01-01-2020. Ταυτόχρονα, ένταξη όλων των ιδιωτικών ιατρείων στα ανακουφιστικά μέτρα της πολιτείας με σαφή αναφορά.

**Φάση 2η**

**1)** Μετακίνηση όλων των μονίμων ιατρών περιφερικών δομών υγείας στα πλησιέστερα νοσοκομεία και στελέχωση αυτών των δομών με ιατρούς αντίστοιχων ειδικοτήτων και συμβάσεις έργου.

**2)** Αξιοποίηση των εργαστηρίων του ιδιωτικού τομέα με ταυτόχρονη ρύθμιση των υποχρεώσεων (clowback,rebate) και ανακουφιστικά μέτρα ή μηνιαία αποζημίωση για την εργασία και παροχή όλων των αναγκαίων.

**3)** Τέλος, όσοι έχουν παραιτηθεί από τις κρατικές δομές από 01-03-2020 θα πρέπει να επιστρέψουν στις θέσεις τους και να τεθεί σε εφαρμογή ο περιορισμός των αδειών του προσωπικού του ΕΣΥ μόνο στις αναρρωτικές.

